stanford-oval/wikipedia huggingface dataset:
2. helmikuuta
Kuolleita

1250 – Eerik Eerikinpoika (”Sammalkieli”), Ruotsin kuningas (s. 1216)
1503 – Katariina Tudor, Englannin kuningas Henrik VII:n vastasyntyneenä kuollut tytär
1594 – Giovanni Pierluigi da Palestrina, italialainen säveltäjä (s. 1525)
1907 – Dmitri Mendelejev, venäläinen kemisti (jaksollisen järjestelmän luoja) (s. 1834)
1918 – John L. Sullivan, yhdysvaltalainen raskaansarjan nyrkkeilijä (maailmanmestari) (s. 1858)
1942 – Ado Birk, virolainen poliitikko (s. 1883)
1954 – Ella Maria Murrik (Hella Wuolijoki, ”Juhani Tervapää”), suomalainen kirjailija (Yleisradion pääjohtaja) (s. 1886)
1966 – Jarmo Wasama, suomalainen jääkiekkoilija (s. 1943)
1969 – William Henry Pratt (”Boris Karloff”), englantilainen näyttelijä (s. 1887)
1970 – Bertrand Russell vuoden 1950 Nobelin kirjallisuuspalkinnon saanut englantilainen matemaatikko, kirjailija ja filosofi (s. 1872)
1972 – Natalie Clifford Barney, yhdysvaltalainen kirjailija (s. 1876)
1979 – John Simon Ritchie (”Sid Vicious”), englantilainen muusikko ("Sex Pistols") (s. 1957)
1980 – William Howard Stein, vuoden 1972 Nobelin kemianpalkinnon saanut yhdysvaltalainen biokemisti (s. 1911)
1987 – Alistair MacLean (”Ian Stuart”), skotlantilainen jännityskirjailija (Navaronen tykit) (s. 1922)
1995 – Donald Pleasence, brittiläinen näyttelijä (s. 1919)
1996 – Eugene Curran Kelly (”Gene Kelly”), yhdysvaltalainen tanssija, näyttelijä, laulaja, ohjaaja ja koreografi (s. 1912)
1998 – Viljo Kajava, suomalainen runoilija (s. 1909)
2000 – Teruki Miyamoto, japanilainen jalkapalloilija (s. 1940)
2008 – Joshua Lederberg, vuoden 1958 Nobelin lääketieteen palkinnon saanut yhdysvaltalainen molekyylibiologi ja perinnöllisyystieteilijä (s. 1925)
2010 – Kaarlo Juurela, suomalainen näyttelijä (s. 1929)
2013 – Chris Kyle, yhdysvaltalainen tarkka-ampuja (s. 1974)
2014 – Philip Seymour Hoffman, yhdysvaltalainen Oscar-palkittu näyttelijä (Capote) (s. 1967)
2016 – Aldo Bufi Landi, italialainen näyttelijä (s. 1923)
2016 – Bob Elliott, yhdysvaltalainen koomikko (s. 1923)
2017 – Alma Ostapeck (”Lady Ostapeck”), amerikansuomalainen valokuvaaja (s. 1918)
2019 – Walter James Edyvean, yhdysvaltalainen roomalaiskatolinen piispa (s. 1938)
2019 – Ismo Kallio, suomalainen näyttelijä (s. 1935)
2019 – Alaa Mashzoub, irakilainen kirjailija ja henkirikoksen uhri (s. 1968)
2020 – Mike Hoare, brittiläinen palkkasoturi (s. 1919)
2020 – Michael Kenneth Moore, uusiseelantilainen poliitikko, Uuden-Seelannin pääministeri 1990 (s. 1949)
2021 – Tom Moore, englantilainen kapteeni ja hyväntekijä (s. 1920)
2021 – Uolevi Nojonen, suomalainen lasten- ja nuortenkirjailija (s. 1939)
2023 – Georg Dolivo, suomalainen laulaja ja kulttuurialan vaikuttaja (Kivikasvot) (s. 1945)
Juhlapäiviä

Kristinusko: Kynttilänpäivä (alkuperäinen päivämäärä); ortodokseilla Herran temppeliin tuomisen juhlapäivä, suuri juhla
Suomi: valtakunnallinen kaksosten päivä
Yhdysvallat: Groundhog Day
Yleisluistelun Euroopan-mestaruuskilpailut 1924

Yleisluistelun Euroopan-mestaruuskilpailut 1924 järjestettiin Kristianiassa Norjassa 16.–17. helmikuuta 1924. Vain miehet kilpailivat. Osanottajia oli 14 neljästä maasta, joista 10 oli norjalaisia, kolme suomalaisia ja yksi ruotsalainen.
Miesten yleismestaruus

| Sija | Kilpailija | Maa | 500 m | # | 5 000 m | # | 1 500 m | # | 10 000 m | # | Pisteet |
| --- | --- | --- | --- | --- | --- | --- | --- | --- | --- | --- | --- |
| 1 | Roald Larsen |  Norja | 45,1 | 3 | 8.43,1 | 1 | 2.24,8 | 2 | 17.40,3 | 1 |   7 |
| 2 | Clas Thunberg |  Suomi | 44,8 | 2 | 8.50,7 | 3 | 2.23,0 | 1 | 18.26,0 | 10 | 16 |
| 3 | Oskar Olsen |  Norja | 44,7 | 1 | 8.55,9 | 6 | 2.27,0 | 5 | 18.12,7 | 4 | 16 |
| 4 | Sigurd Moen |  Norja | 54,9 | 14 | 8.48,5 | 2 | 2.25,5 | 3 | 17.58,4 | 2 |   21 |
| 5 | Julius Skutnabb |  Suomi | 46,7 | 5T | 8.58,4 | 9 | 2.26,4 | 4 | 18.13,1 | 5 | 23,5 |
| 6 | Ivar Ballangrud |  Norja | 48,7 | 13 | 8.51,7 | 4 | 2.27,7 | 6 | 18.19,9 | 6T |   29,5 |
| 7 | Sverre Aune |  Norja | 48,2 | 11 | 8.54,3 | 5 | 2.29,4 | 11 | 18.06,0 | 3 | 30 |
| 8 | Asbjørn Steffensen |  Norja | 47,7 | 10 | 9.03,4 | 10 | 2.28,5 | 10 | 18.19,9 | 6T |   36,5 |
| 9 | Ragnvald Olsen |  Norja | 47,3 | 9 | 9.05,0 | 11 | 2.28,4 | 8T | 18.23,3 | 9 |   37,5 |
| 10 | Harald Belewicz |  Suomi | 46,7 | 5T | 9.10,4 | 12 | 2.28,4 | 8T | 19.08,1 | 13 |   39 |
| 11 | Eric Blomgren |  Ruotsi | 47,2 | 8 | 8.58,2 | 8 | 2.29,8 | 12T | 18.38,0 | 11 |   39,5 |
| 12 | Harald Halvorsen |  Norja | 46,8 | 7 | 9.12,3 | 13 | 2.28,3 | 7 | 19.17,2 | 14 |   41 |
| 13 | Fridtjof Paulsen |  Norja | 48,3 | 12 | 8.57,3 | 7 | 2.30,3 | 14 | 18.21,4 | 8 |   41 |
| 14 | Rolf Reiersen |  Norja | 46,3 | 14 | 9.15,7 | 14 | 2.29,8 | 12T | 18.50,0 | 12 |   42,5 |
Notaatio

Notaatio voi tarkoittaa seuraavia:
nuottikirjoitus musiikissa
notaatio ohjelmoinnissa
matemaattinen merkintä
Yleisluistelun Euroopan-mestaruuskilpailut 1913

Euroopan luistelumestaruudesta kilpailtiin Pietarissa 22.-23. helmikuuta 1913. Kilpailupaikka oli Jusupovin puistossa. Vain miehet kilpailivat. Mestaruuden voitti isäntämaan Vasili Ippolitov.
Miesten yleismestaruus

| Sija | Kilpailija | Maa | 500 m | # | 5 000 m | # | 1 500 m | # | 10 000 m | # | Pisteet |
| --- | --- | --- | --- | --- | --- | --- | --- | --- | --- | --- | --- |
| 1 | Vasili Ippolitov |  Venäjä | 47,0 | 2 | 9.09,2 | 1 | 2.25,4 | 1 | 18.51,0 | 3 | 7 |
| 2 | Oscar Mathisen |  Norja | 45,4 | 1 | 9.11,2 | 2 | 2.26,8 | 2 | 18.53,4 | 4 | 9 |
| 3 | Nikita Naidjonov |  Venäjä | 50,0 | 5 | 9.22,4 | 4 | 2.31,8 | 3 | 18.32,2 | 1 | 12 |
| 4 | Platon Ippolitov |  Venäjä | 50,4 | 8 | 9.21,2 | 3 | 2.34,8 | 5 | 18.39,2 | 2 | 15 |
| 5 | Nikolai Rundjaltsev |  Venäjä | 48,6 | 4 | 9.45,2 | 6 | 2.35,8 | 6 | 20.02,0 | 7 | 21 |
| 6 | Jevgeni Koroljov |  Venäjä | 50,3 | 7 | 9.40,0 | 5 | 2.37,8 | 8 | 19.52,2 | 8 | 22 |
| 7 | Rudolf Munna |  Venäjä | 51,0 | 9 | 10.09,8 | 9 | 2.40,6 | 9 | 19.10,6 | 5 | 26 |
| 8 | Iosif Zaitsev |  Venäjä | 52,4 | 12 | 10.13,0 | 10 | 2.43,0 | 11 | 21.31,1 | 10 | 34 |
| 9 | Frederick Dix |  Iso-Britannia | 54,6 | 15 | 10.14,0 | 11 | 2.44,3 | 12 | 20.19,4 | 8 | 36 |
| 10 | Artur Kukk |  Venäjä/Vironmaa | 53,6 | 14 | 10.15,6 | 11 | 2.48,4 | 14 | 20.20,2 | 9 | 38 |
| NC11 | Martin Sæterhaug |  Norja | 47,2 | 3 | 9.48,0 | 7 | 2.33,6 | 4 |  |  | DNF |
| NC12 | Aksel Lihr |  Suomi | 50,2 | 6 | 10.19,6 | 13 | 2.37,0 | 7 |  |  | DNF |
| NC13 | Stepan Nekrasov |  Venäjä | 51,6 | 10 | 10.03,2 | 8 | 2.42,6 | 10 |  |  | DNF |
| NS3 | Erkki Vanhala |  Suomi | 51,8 | 11 | 10.41,6 | 14 | NS |  |  |  | DNF |
| NF2 | Nikolai Netšajev |  Venäjä | 52,4 | 12 | NF |  | 2.49,6 | 15 |  |  | DNF |
| NF1 | Mihail Bytškov |  Venäjä | NF |  | 10.46,8 | 15 | 2.47,46 | 13 |  |  | DNF |
Pate Mustajärvi

| Pate Mustajärvi |
| --- | --- |
 Pate Mustajärvi Provinssirockissa vuonna 2013.
Henkilötiedot
Koko nimi:  Pauli Antero Mustajärvi
Syntynyt: 12. heinäkuuta 1956 (ikä 68)
Muusikko
Taiteilijanimi:  Pate Mustajärvi 
Aktiivisena:  1977–
Tyylilajit:  rock, suomirock
Soittimet:  laulu, rummut
Yhtyeet:  Popeda EppuPopedaNormaali Cream Boys HC-14 Mahatma Chane Jews Mikael Anjalan Ilikee Lutaboogie Orkesteri Hohdin Band Erikeepperi
Levy-yhtiöt:  Poko Rekords Ratas Music Group Turpiini Records
Aiheesta muualla
pate.fi
  [ Muokkaa Wikidatassa ] [ ohje ]  
Pauli Antero ”Pate” Mustajärvi (s. 12. heinäkuuta 1956 Tampere) on suomalainen muusikko, ja sanoittaja joka tunnetaan erityisesti rockyhtye Popedan alkuperäisenä laulusolistina. Hän on sanoittanut valtaosan Popedan kappaleista. Hän lähti yhtyeestä  syyskuussa 2023 Tampereen stadionilla järjestetyn konsertin jälkeen.
Popedan ohella Mustajärvi on julkaissut 13 sooloalbumia ja pari kokoelmaa, näytellyt teatterissa, esiintynyt elokuvassa ja tehnyt kymmeniä vierailuja muiden artistien levyille.
Elämä ja ura

Mustajärven nuoruuden yhtyeitä ovat olleet ainakin Cream Boys, HC-14, Mahatma Chane Jewes, Mikael Anjalan Ilikee Lutaboogie Orkesteri, Hohdin Band ja Erikeepperi. Yhtyeen kokoonpanoihin kuului usein myös myöhemmin Popedassa vaikuttaneita henkilöitä, kuten Arwo Mikkonen, Ari Puukka, Ilpo Ainiala ja Kari Holm.lähde?
Mustajärvi on esiintynyt myös näyttelijänä, muun muassa Aki Kaurismäen elokuvassa Calamari Union (1985). Hän esiintyi myös Neljä Ruusua -yhtyeen musiikkivideolla ”Hunningolla” vuodelta 1999. Mustajärveä nähtiin 1980-luvulla silloin tällöin Juice Leskinen Grand Slam -yhtyeen keikoilla vierailevana solistina. Mustajärvi tunnetaan myös lempinimellä ”Ikurin turpiini”.
Elokuussa 2015 Mustajärvelle myönnettiin Iskelmä-Finlandia-palkinto.
Mustajärvi tuomittiin heinäkuussa 2016 törkeästä rattijuopumuksesta 50 päivän ehdolliseen vankeusrangaistukseen, kahdeksan kuukauden ehdolliseen ajokieltoon ja 3 745 euron sakkoihin. Hän jäi kiinni kesäkuussa Kihniössä ja hänellä oli veressä 1,7 promillea alkoholia.
Marraskuussa 2017 Mustajärvi sai yhdessä Popeda-yhtyeen kanssa SuomiRock-elämäntyöpalkinnon Eläköön Suomirock! -gaalassa Tavastia-klubilla Helsingissä. Helmikuussa 2018 Mustajärvi vastaanotti Popedan puolesta yhtyeelle myönnetyn Erikois-Emman Emma-gaalassa.
Mustajärvi on sotilasarvoltaan reservin vääpeli. Mustajärvi avioitui kesäkuussa 2020 kirjailija Tina Finnin kanssa, joka otti miehensä sukunimen, ja he tekivät avioehdon. Laulaja Jenni Mustajärvi on Pate Mustajärven tytär aiemmasta liitosta.
Tina Finn on tehnyt Mustajärven kanssa tästä Docendon julkaisemat kirjat Pate Ikurista (2016), Pate Mustajärvi — Matkani varrelta (2020), Tohtori Mustajärvi, otaksun : Pate Mustajärven sanoituksia (2022) ja Ratinaan se päättyi — 46 vuotta Popedaa (2023).
Julkaisut ja kiertueet

Heinäkuussa 2006 Mustajärven täytettyä 50 vuotta Poko Rekords julkaisi kahden CD:n kokoelman Miehen tie – 50-vuotiskokoelma Mustajärven soolouralta. Kokoelmalla oli myös kolme uutta kappaletta.
21. lokakuuta 2009 ilmestyi Ollaan ihmisiksi -albumi, joka sisältää Mustajärven tulkintoja Juice Leskisen kappaleista. Sitä ennen julkaistiin ”Kaksoiselämää”-single 12. elokuuta. Toinen single, ”Pienestä pitäen”, ilmestyi sekin 21. lokakuuta.lähde?
Pate Mustajärven ensimmäinen konserttisalikiertue N.Y.T! – Paten parhaat livenä! alkoi 12. maaliskuuta ja päättyi 11. huhtikuuta 2010. Toukokuussa 2010 ilmestyi myös suomennettuja Johnny Cashin lauluja sisältävä albumi Musta.
Huhtikuussa 2013 Mustajärvi julkaisi albumin Patentoitu. Siltä julkaistiin singlenä kappaleet ”Patarouva ja ässähai”  sekä ”Kauneuden valssi”. Mustajärvi kiersi kuusi kaupunkia ”Patentoitu”-kiertueellaan esittäen kappaleita uudelta levyltään sekä vanhaa tuotantoaan.lähde?
Albumi Taivas on täynnä julkaistiin 27. maaliskuuta 2015. Tätä ennen 25. maaliskuuta Mustajärvi esiintyi soolona albumilla soittavan bändinsä kanssa levyjulkaisutilaisuudessa Tampereen Klubilla esittäen sekä vanhaa että uudempaa tuotantoaan. Keväällä 2015 Mustajärvi esiintyi myös Tampereen hotelli Tornin avajaisissa esittäen kappaleen ”Parempaa elämää” hänen uusimman levynsä kokoonpanolla. Mustajärvi esitti kyseisen biisin myös Tartu mikkiin -televisio-ohjelman viimeisillä jatkoilla.lähde?
Mustajärveltä ilmestyi maaliskuussa 2018 yhdestoista sooloalbumi nimeltään 2018.  Julkaisun jälkeen hän lähti yhdeksän konserttia kattavalle kiertueelle, joka käynnistyi Oulusta 8. maaliskuuta ja päättyi loppuunmyytyyn Tampere-taloon 24. maaliskuuta 2018.lähde?
Maaliskuussa 2019 Mustajärvi kiersi Suomea Teatterin Kummitus -kiertueen merkeissä kitaristi Ari ”Kankku” Kankaanpään kanssa. Kiertue sisälsi 15 teatteria ja 19 konserttia eri puolella Suomea. Ennen kiertuetta Mustajärvi julkaisi sanoittamansa ja Kankaanpään säveltämän singlen ”Maarit ja Antero”. Syksyllä 2019 ilmestyi kahdestoista albumi Teillä oli nimet, ja kerran te kuljitte täällä, joka sisältää lähinnä Mustajärven itsensä sanoittamia lauluja.
Mustajärvi allekirjoitti vuonna 2023 levytyssopimuksen Universal Musicin kanssa soololevyistään Popedan jälkeen. Ensimmäisenä julkaistiin 8. syyskuuta 2023 kappale ”Hei äijä”. Vuonna 2024 ilmestyi albumi Pelkkää Patee.
Diskografia > Sooloalbumit

Nyt! (1984)
Lago Nero (1988)
Ikurin turbiini (1995)
Vol. 4 (1998)
Ukkometso (2000)
Ajan päivin, ajan öin (2005)
Ollaan ihmisiksi (2009)
Musta (2010)
Patentoitu (2013)
Taivas on täynnä (2015)
2018 (2018)
Teillä oli nimet, ja kerran te kuljitte täällä (2019)
Pelkkää Patee (2024)
Kirjallisuutta

Finn, Tina & Hinkka, Harri: Pate Mustajärvi – Matkani varrelta.  Docendo, 2020.  ISBN 978-952-291-748-5
Mustajärvi, Pauli Antero: Pate Ikurista.  Docendo, 2016.  ISBN 978-952-291-271-8
Kasurinen

Kasurinen on suomenkielinen sukunimi. Kasurinen-nimisiä suomalaisia henkilöitä ovat:
Aimo Kasurinen (1928–2015), jalkapalloilija
Anna-Liisa Kasurinen (o.s. Oksanen, ent. Piipari, s. 1940), SDP:n kansanedustaja, ministeri ja kaupunkineuvos
Annituuli Kasurinen (s. 1991), ääninäyttelijä
Janne Kasurinen, kitaristi ja sessiomuusikko
Jussi Pekka Kasurinen (s. 1982), diplomi-insinööri, tutkija ja tietokirjailija
Kari Kasurinen (s. 1946), eversti
Mari Kasurinen (s. 1984), taiteilija ja muotoilija
Paavo Kasurinen (1849–1925), maanviljelijä ja valtiopäivämies
Riina Kasurinen (s. 1994), tradenomi, Elinkeinoelämän keskusliiton viestinnän asiantuntija
Ritva Kasurinen (s. 1936), tanssija, tanssinopettaja ja koreografi
Sonja Kasurinen (s. 2003), näyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Barbara Hutton

Barbara Woolworth Hutton (14. marraskuuta 1912 New York City, Yhdysvallat – 11. toukokuuta 1979, Beverly Wilshire Hotel, Los Angeles, Yhdysvallat) oli yhdysvaltalainen perijätär ja seurapiirihenkilö, jonka isoisä oli Woolworths-myymäläketjun perustaja Franklin Winfield Woolworth. Vaikean elämänsä takia Hutton sai julkisuudessa nimityksen ”rikas tyttörukka” (engl. poor little rich girl) sekä "Million Dollar Baby".
Barbara Hutton laivamatkalla Eurooppaan noin 1930
Suku ja koulutus

Barbaran isä, menestyvä pankkiiri ja pörssivälittäjä Franklyn Laws Hutton (1877–1940) oli alkoholisoitunut naistenmies, joka ajoi vaimonsa Edna Woolworthin (1883–1917) toukokuussa 1917 todennäköisesti myrkyllä tehtyyn itsemurhaan, tämän nähtyä kuvia aviomiehestään juorulehdessä rakastajattaren kanssa. Iltapukuun pukeutuneen äitinsä kuolleena Plaza Hotelin huoneesta löysi neljävuotias Barbara. Kuolinsyytutkijan mielestä ruumiinavausta ei tarvittu ja kuolinsyyksi kirjattiin mastoiditis eli korvatulehduksesta aiheutunut tukehtuminen. Isä siirsi tyttärensä tämän isovanhempien valtavaan 60-huoneiseen Winfield Hallin kartanoon sekä äidin sisarten Helenan ja Jessien kasvatettavaksi ja meni uudelleen naimisiin vuonna 1926. Barbara oli läheinen isoisänsä kanssa, joka teki hänestä perijänsä ja kuoli vuonna 1919.
Hutton vietti lapsuutensa suurimmaksi osaksi tyttökouluissa Kaliforniassa ja elitistisessä The Hewitt Schoolin sisäoppilaitoksessa Lenox Hillissä New Yorkissa ilman läheisiä ihmissuhteita, ikätoverit pilkkasivat hänen pullukkaa olemustaan ja ujouttaan. Tämä loi pohjan epävarmuudelle, minkä vuoksi hän haki huomiota keneltä ihmiseltä hyvänsä. Isä ja tämän uusi vaimo eivät halunneet ottaa tyttöä luokseen koululomilla. Barbaran sedän E. F. Huttonin vaimo vuosina 1920–1935, muroperijätär Marjorie Merriweather Post sääli tyttöä ja otti Barbaran luokseen äidin kuoleman jälkeen ja koululomien ajaksi vuonna 1924 juuri valmistuneeseen taloonsa Mar-a-Lagoon.
Jo 12-vuotiaana Hutton peri vuonna 1924 kuolleelta isoäidiltään Jennie Woolworthilta 26 miljoonaa dollaria. 21-vuotiaana hänen perintönsä isältä ja äidiltä oli lisäksi yhteensä 50 miljoonaa dollaria. Myös hänen serkkunsa Jimmy Donahue (1915–1966), joka oli Barbaralle läheinen ja hänen ainoa uskottunsa, vietti huoletonta miljonääri-playboyn elämää ja kuoli huumeiden yliannostukseen jo 51-vuotiaana. Väitetään että Jimmy-serkku tutustutti 11-vuotiaan Barbaran Seconalin eli vahvan rauhoittavan lääkkeen käyttöön, jolla tyttö turrutti sisällään olevaa tyhjyyttä.
Jo 16-vuotiaana Barbara asui yksin omassa Ludvig XIV tyyliin sisustetussa 26 huoneen huoneistossa palveluskunnan kanssa osoitteessa 1020 Fifth Avenue. Hän omisti äitinsä kuolemasta lähtien Woolworth-suvulle kuuluneen seitsemänkerroksisen, uusrenessanssityylisen, vuonna 1916 valmistuneen lähes 1 700 m² suuruisen kaupunkipalatsin Manhattanilla, osoitteessa 4 East 80th Street, Upper East Sidella.
18-vuotiaan Barbaran debytanttitanssiaiset eli esittely seurapiireille järjestettiin Ritz-Carlton hotellissa juuri suuren pörssiromahduksen jälkeen vuonna 1930. Juhlat joissa esiintyi neljä orkesteria, Rudy Vallée, joulupukkina Maurice Chevalier, oli seitsemän ruokalajin keskiyön ateria sekä aamiainen 1 000 vieraalle, joita tarjoili 200 tarjoilijaa, juomina 2 000 pulloa shampanjaa ja lähtiäislahjana annettiin jalokiviä sisältävä pieni rasia, maksoivat 60 000 - 80 000 dollaria (nykyrahassa noin 1 miljoona dollaria), mikä aiheutti päivittäisestä selviämisestään taistelevissa ihmisissä raivoa. Lehtien antama julkisuus oli niin murskaava, että Barbaran piti lähteä pitkäksi ajaksi Eurooppaan.
Viimeiset vuodet

Perijättären viimeiset vuodet olivat epäedullisten liiketoimien, päihteiden käytön ja runsaskätisen anteliaisuuden seurauksena taloudellisesti melko niukat. Erään elämäkerturin mukaan hänellä oli kuollessaan vain 3 500 dollaria sekkitilillään. Hän saattoi antaa lahjoja täysin tuntemattomille ihmisille, jotka antoivat hänelle huomiotaan. Rahapulassaan hän joutui myymään kiinteistöjään ja satumaisen kalliita jalokiviään alihintaan.
Barbara Hutton kuoli vuonna 1979 juuri sairastetun keuhkokuumeen jälkeiseen sydäninfarktiin 66-vuotiaana Beverly Wilshire -hotellissa Los Angelesissa. Hän kärsi viimeisten vuosiensa aikana osittaisesta sokeudesta, hoitamattomasta lantionmurtumasta johtuvasta liikuntakyvyttömyydestä vuodesta 1971 alkaen, anoreksiasta, alkoholismista ja riippuvuudesta Valiumista ja amfetamiinista. Hänet on haudattu Woolworth-suvun hautakappeliin Woodlawn Cemetery hautausmaalle New Yorkin Bronxissa.
Perintö

Barbara Hutton omisti muun muassa suuriruhtinatar Maria Pavlovna Vladimirovalle aikoinaan kuuluneita valtavia 100 karaatin kokoisia smaragdeja ja kuningas Farukille kuuluneen jättimäisen 38 karaatin Pasha-timantin sekä ennätyksellisen suurista jadehelmistä tehdyn kuuluisan Hutton-Mdivani -kaulakorun, joka myytiin vuonna 2014 ennennäkemättömään 27,4 miljoonan Yhdysvaltain dollarin hintaan. Kaulakoru oli Huttonin isän häälahja tyttärelleen tämän ensimmäiseen avioliittoon vuonna 1933 ruhtinas Alexis Mdivanin kanssa, jonka georgialaiselle suvulle se vuoden 1935 avioeron jälkeen päätyi.
Barbara Hutton kirjoitti runoja, joista on julkaistu omakustanteena kaksi teosta: The Enchanted (1934) ja The Wayfarer (1957). Hän kirjoitti elämästään muistikirjoihin, joita David Heymann käytti tärkeänä lähteenä vuonna 1983 julkaistuun elämäkertaan. Vuonna 1938 Noël Coward sävelsi laulun nimeltä Poor Little Rich Girl, jonka levytti Judy Garland.
Onnettoman perijättären elämästä on kirjoitettu useita kirjoja. Charles Jarrottin ohjaamassa elämäkertaelokuvassa Rikas tyttörukka (Poor Little Rich Girl: The Barbara Hutton Story, 1987) Farrah Fawcett esittää nimiroolin.
Kirjallisuutta

Heymann, David C.: Poor Little Rich Girl: The Life and Legend of Barbara Hutton. Random House, New York 1983. Secaucus, New Jersey: Lyle Stuart, 1984.
Jennings, Dean: Barbara Hutton: A Candid Biography. New York: Frederick Fell, 1968.
Van Rensselaer, Philip: Million Dollar Baby: An Intimate Portrait of Barbara Hutton.  Putnam, 1979.  ISBN 9780399123665
Eldridge, Mona: In Search of a Prince: My Life with Barbara Hutton, Sidgwick & Jackson, 1988.
Aiheesta muualla

Kenneth Lisenbee: ”Barbara Woolworth Hutton”. PaulBowles.org (Arkistoitu – Internet Archive).
Maailman 10 rikkainta naista : Harhaileva prinsessa Barbara Hutton, Seura, 05.07.1939, nro 27, s. 9, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Alankomaat 
Henkilöt:  Deutsche Biographie 
Muut:  SNAC 
Cary Grantin ja Barbara Huttonin hääkuva, 1942.
Winfield House, Regent's Park Lontoo
Woolworth-suvun hautamausoleumi Woodlawn Cemetery hautausmaalla New Yorkin Bronxissa.
18. marraskuuta

18. marraskuuta on gregoriaanisen kalenterin mukaan vuoden 322. päivä (323. päivä karkausvuonna). Vuodesta on jäljellä 43 päivää.
Nimipäivät

suomalainen kalenteri: Max, Tenho, Jousia
suomenruotsalainen kalenteri: Max, Maximilian
ortodoksinen kalenteri: Rauno, Romana
pohjoissaamenkielinen kalenteri: Juoksa
vanhemmissa kalentereissa: Alfonsus, Christoph, Magnhild, Maks, Maksimus, Maximilian, Maximinus, Maximus
Tapahtumia

1421 – Alankomaissa murtui Zuiderzeen tulvavalli. Tulvan valtaan jäi 72 kylää ja arviolta 10 000 ihmistä sai surmansa.
1626 – Paavi Urbanus VIII vihki Rooman Pietarinkirkon käyttöön.
1905 – Haakon VII valittiin itsenäistyneen Norjan kuninkaaksi.
1918 – Latvia itsenäistyi Venäjästä.
1926 – George Bernard Shaw kieltäytyi vastaanottamasta hänelle myönnetyn Nobelin kirjallisuuspalkinnon palkintorahaa, sanoen ”Voin antaa Alfred Nobelille anteeksi dynamiitin keksimisen, mutta ainoastaan ihmisenmuotoinen hirviö (”fiend in human form”) olisi voinut keksiä Nobel-palkinnon”.
1928 – Steamboat Willie, Walt Disneyn ja Ub Iwerksin ohjaama ensimmäinen täysin synkrotisoitu äänipiirroselokuva julkaistiin. Elokuva oli sarjakuvatähtien Mikki ja Minni Hiiri toinen julkinen esiintyminen.
1959 – William Wylerin elokuva Ben-Hur sai ensi-iltansa New Yorkissa.
1971 – Hard rock -yhtye Led Zeppelin julkaisi nimeämättömän albumin, jota usein kutsutaan ”Led Zeppelin IV:ksi”. Levyn kappaleiden joukossa olivat muun muassa klassikot ”Rock & Roll” ja ”Stairway to Heaven”.
1978 – Jim Jonesin Guyanaan perustamassa Jonestownin kaupungissa tapahtui Jonesin perustaman ja johtaman Kansan temppeli (People's Temple) -lahkon joukkoitsemurha Jonesin johdolla: surmansa sai 913 ihmistä, joista 276 oli lapsia.
1982 – Nyrkkeilijä Kim Duk-Koo kuoli yllättäen Ray Mancinia vastaan Las Vegasissa käydyssä 14-eräisessä ottelussa saamiinsa vammoihin. Kuolema johti uudistuksiin nyrkkeilyssä.
1985 – Ensimmäinen Bill Wattersonin Lassi ja Leevi -sarjakuva (Calvin and Hobbes) julkaistiin.
1991 – Serbit valtasivat Vukovarin kolmen kuukauden piirityksen jälkeen.
1993 – Omaisuudenhoitoyhtiö Arsenal perustettiin Suomessa.
2002 – Irakin aseistariisuntakriisi: Hans Blixin johtamat YK:n asetarkastajat saapuivat Irakiin.
2005 – Harry Potter ja liekehtivä pikari -elokuvan ensi-ilta.
2012 – 118. Aleksandrian paavi Tawadros II vihittiin tehtäväänsä.
2017 – Länsimetron ensimmäinen vaihe otettiin käyttöön Espoossa ja Helsingissä.